මෙම වලව්වේ සිට ඇහැලේපොළ මහ අධිකාරම්ගේ අන්තඃපුරය සිටි කන්ද උඩ ගොඩනැගිල්ලට, කොටුවට හා මෙම අන්තඃපුර ගොඩනැගිල්ලේ සිට එම ස්ත්‍රීන්ට දිය නෑමට කළු ගඟට රහසේම යාමට උමං තිබූ බව එම කෘතියේ දැක් වේ. එකල සබරගමුවේ සිටි අති දක්ෂ උමං කපන්නා වූයේ මඩුවන්වෙල නින්දගම් වලව්වේ සිටි මහා මොහොට්ටාල තැනය. කටුවන මහා සංග්‍රාමයේ දී සබරගමු පළාතෙන් ඒක රාශි වූ සේනාව කටුවන ඕලන්ද බළකොටුව දක්වා රහසේ ගොස් ඇත්තේ ද උමං මාර්ගයකිනි. රත්නපුර ඇහැලේපොළ වලව්ව හා සම්බන්ධිත උමං පද්ධතිය ද මෙම මහා මොහොට්ටාලගේ නිර්මාණයක් බවට සඳහන් වේ. 1823 දී මෙම වලව්වට පැමිණි උප දිසාපති ජෝර්ජ් ටර්නර් එක්නැළිගොඩ දිසාවේ සමඟ ඇහැලේපොළ වලව්වේ වන උමං පද්ධතියට පිවිස ඇත. ඊට පෙර 1820 දී රත්නපුරයට පැමිණි රොබට් බ්‍රවුන්රිග් ආණ්ඩුකාරවරයා ඇහැලේපොළගෙන් අසා තිබූ විස්තරවලට අනුව ඔහුගේ වස්තුව සඟවා තිබූ උමං පද්ධතිය සොයාගෙන එහි සඟවා තිබූ වස්තුව කුඩාකද් දොළහකින් කොළඹට රැගෙන ගිය බවට මත ඇත.
1820 දී රත්නපුරට පැමිණියේ කව්ද?
රොබට් බ්‍රවුන්රිග් ආණ්ඩුකාරවරයා